**„ვამტკიცებ“**

**შპს სასწავლო უნივერსიტეტი გეომედის**

**რექტორი, პროფესორი მ. ფირცხალავა**

**შპს სასწავლო უნივერსიტეტი გეომედის სტუდენტური თვითმმართველობის დებულება**

შპს სასწავლო უნივერსიტეტი გეომედის სტუდენტები, რომელთა ურყევი ნებაა უზრუნველყონ სტუდენტების უფლებებისა და თავისუფელბების დაცვა, განურჩევლად სტუდენტების სქესისა, კანის ფერისა, აღმსარებლობისა, პოლიტიკური შეხედულებისა,მოქალაქეობისა და ეთნიკური კუთვნილებისა, აკადემიური მოსწრებისა და სოციალურიმდგომარეობისა, ხელი შეუწყონ მათ მაღალხარისხოვანი განათლების მიღებასა და შრომით ბაზარზე კონკურენტუნარიან სპეციალისტად ჩამოყალიბებაში ეყრდნობიან რა უნივერსიტეტის მრავალწლიან ტრადიციებს, საქვეყნოდ აცხადებენ ამ დებულებას.

**მუხლი 1. ზოგადი დებულებები**

1. სასწავლო უნივერსიტეტი გეომედის სტუდენტური თვითმმართველობის (შემდგომში სტუდენტური თვითმმართველობა) სამართლებრივი სტატუსი განისაზღვრება საქართველოს კანონით“უმაღლესი განათლების შესახებ”, უნივერსიტეტის წესდებითა და წინამდებარე დებულებით.

2. სტუდენტური თვითმმართველობა წარმოადგენს უნივერსიტეტის სტუდენტების მიერ, "უმაღლესი განათლების შესახებ" საქართველოს კანონის მოთხოვნათა დაცვით, საყოველთაო, თანასწორი და ფარული არჩევნების წესით არჩეულ სტუდენტთა წარმომადგენლობით ორგანოს.

3. სტუდენტური თვითმმართველობა უნივერსიტეტის ადმინისტრაციისაგან დამოუკიდებლად ახორციელებს მის უფლებამოსილებას, როგორც უნივერსიტეტის შიგნით, ასევე მის ფარგლებს გარეთ. უნივერსიტეტის ადმინისტრაციას უფლება არ აქვს რაიმე სახით ჩაერიოს ან ზემოქმედება მოახდინოს სტუდენტური თვითმმართველობის საქმიანობაზე.

4. სტუდენტური თვითმმართველობა არ წარმოადგენს იურიდიულ პირს და აქვს საკუთარი ბეჭედი, შტამპი და სხვა ატრიბუტიკა. ინფორმაცია მისი საქმიანობის შესახებ საჯაროა.

5. სტუდენტური თვითმმართველობისთვის გამოგზავნილი დახურული განცხადებები, საჩივრები დაწერილები კონფიდენციალურია, მათი გახსნა და ცენზურა აკრძალულია, ისინი დაუყოვნებლივ უნდა გადაეცეს ადრესატს.

6. სტუდენტური თვითმმართველობის მისამართია: საქართველო,თბილისი, მეფე სოლომონ II -ის ქუჩა N№ 4.

**(ცვლილება შევიდა ბრძანება #112, 17.06.2016წ. საფუძველზე)**

**მუხლი2. დებულებაში გამოყენებული ტერმინების განმარტება**

ა) სტუდენტი - პირი, რომელიც უმაღლესი განათლების შესახებ კანონით და უმაღლესი საგანმანათლებლო დაწესებულების წესდებით განსაზღვრული წესით ჩაირიცხა და სწავლობს სასწავლო უნივერსიტეტი გეომედის ბაკალავრიატის, მაგისტრატურის, დიპლომირებული მედიკოსის/სტომატოლოგის საგანმანათლებლო პროგრამის გასავლელად.

ბ) უნივერსიტეტი - სასწავლო უნივერსიტეტი გეომედი.

გ) სტუდენტური თვითმმართველობა - სასწავლო უნივერსიტეტი გეომედის სტუდენტების წარმომადგენლობითი ორგანო.

დ) უნივერსიტეტის ადმინისტრაცია - სასწავლო უნივერსიტეტი გეომედის ყველა რგოლის მმართველობითი ორგანო, რომელიც ახორციელებს უნივერსიტეტის მართვას, ადმინისტრირებას და სასწავლო პროცესს.

**მუხლი 3. სტუდენტური თვითმმართველობის მიზნები**

სტუდენტური თვითმმართველობის მიზნებია:

1. დაიცვას სტუდენტების უფლებები და წარმოადგინოს სტუდენტების ინტერესები უნივერსიტეტის მართვის ორგანოებთან. საჭიროების შემთხვევაში უზრუნველყოს უნივერსიტეტის თითოეული სტუდენტის ყოველმხრივი დაცვა არასაუნივერსიტეტო ურთიერთობებშიც.

2. ხელი შეუწყოს სტუდენტებს უფლებებისა და თავისუფლების, მათი კანონიერი ინტერესების დაცვაში, განმტკიცებასა და პრაქტიკულ რეალიზაციაში.

3. დაეხმაროს სტუდენტებს მაღალკვალიფიციური განათლების მიღებაში, თვითრეალიზებასა და დამოუკიდებელი აზროვნების ჩამოყალიბებაში, პროფესიული უნარჩვევების გამომუშავებაში და კონკურენტუნარიან პროფესიონალად ჩამოყალიბებაში. დახმარება გაუწიოს უნივერსიტეტის ადმინისტრაციას სასწავლო პროცესის დახვეწაში.

4. ხელი შეუწყოს უნივერსიტეტის ინტეგრაციას ევროპულ საგანმანათლებლო სივრცეში და მაქსიმალურად უზრუნველყოს ამ პროცესში სტუდენტთა მონაწილეობა;

5. ხელი შეუწყოს სტუდენტებში სამოქალაქო განათლების დონისა და კანონისადმი პატივისცემის ამაღლებას. ასევე გასწიოს ჯანსაღი ცხოვრების წესის პროპაგანდა სტუდენტებში.

6. ოპტიმალური პირობების შექმნა სტუდენტთა დასვენების, ყოფის, შრომითი მოღვაწეობისა და სხვა კულტურული მოთხოვნილებების დასაკმაყოფილებლად.

7. დახმარება გაუწიოს საქართველოში დემოკრატიული ღირებულებების დამკვიდრებას და სამოქალაქო საზოგადოების ჩამოყალიბებას. აქტიური მონაწილეობა მიიღოს ქვეყანაში და ქალაქში მიმდინარე მოვლენებში.

**მუხლი 4. სტუდენტური თვითმმართველობის უფლებამოსილება**

სტუდენტური თვითმმართველობას თავისი კომპეტენციის ფარგლებში უფლება აქვს:

ა) შეიმუშავოს წინადადებები ფაკულტეტის ან უმაღლესი საგანმანათლებლო დაწესებულების მართვის სისტემისა და სწავლების ხარისხის გასაუმჯობესებლად, რომელთაც წარუდგენს ფაკულტეტის საბჭოს და აკადემიურ საბჭოს.

ბ) პერიოდულად, სხვადასვა მეთოდით მოახდინოს აკადემიური პერსონალის მუშაობის შეფასება.

გ) უზრუნველყოს სტუდენტთა მონაწილეობა უმაღლესი საგანმანათლებლო დაწესებულების მართვაში;

დ) მოაწყოს შეხვედრები, დებატები, დისკუსიები, ტრენინგები, ინტელექტუალური თამაშები,საგანმანათლებლო, ლიტერატურული, სპორტული, კულტურული, გასართობი და სამეცნიერო ღონისძიებები.

ე) ითანამშრომლოს საერთაშორისო, სამთავრობო და არასამთავრობო ორგანიზაციებთან, საქართველოს და უცხოეთის სასწავლებლების სტუდენტურ თვითმმართველობებთან, საერთაშორისო და ადგილობრივსტუდენტურ ორგანიზაციებთან და გაერთიანებებთან.

ვ) განახორციელოს საქართველოს კანონმდებლობით არაკრძალული და უმაღლესი განთლების შესახებ კანონით, უნივერსიტეტის წესდებითა და ამ დებულებით გაუთვალისწინებელი სხვა მოქმედებები.

**მუხლი 5. სტუდენტური თვითმმართველობის პრეზიდენტი**

1. თვითმმართველობის პრეზიდენტი:

ა) წარმოადგენს თვითმმართველობას სასწავლო უნივერსიტეტი გეომედის ხელმძღვანელ ორგანოებთან, უწყებებთან, ორგანიზაციებთან, მესამე პირებთან ურთიერთობის დროს;

ბ) კოორდინაციას უწევს თვითმმართველობის ორგანოთა მუშაობას;

გ) აცხადებს თვითმმართველობის ცენტრალური საარჩევნო კომისიის წევრთა შესარჩევ კონკურს;

დ) უშუალოდ ხელმძღვამელობს სტუდენტური თვითმმართველობის ბიუჯეტის შემუშავების პროცესს;

ე) ნიშნავს და ათავისუფლებს ფაკულტეტის სტუდენტური თვითმმართველობის თავმჯდომარეებს.

2. სტუდენტური თვითმმართველობის პრეზიდენტის არჩევის წესი:

ა) თვითმმართველობის პრეზიდენტი აირჩევა ორი წლის ვადით, სახელობითი კენჭისყრით. არჩევნები ტარდება, ყოველ მეორე წელიწადს, თებერვლის თვის ბოლო ორშაბათს.

ბ) თვითმმართველობის პრეზიდენტის კანდიდატის დასახელების უფლება აქვს სტუდენტთა სრული შემადგენლობის მინიმუმ 1/6-ს.

გ) იმ შემთხვევაში, თუ ვერც ერთმა კანდიდატმა ვერ მოაგროვა ხმათა საკმარისი რაოდენობა, ინიშნება მეორე ტური იმ პირველი ორი კანდიდატისთვის, რომელმაც ყველაზე მეტი ხმათა რაოდენობა დააგროვა.იმ შემთხევაში, თუ მეორე ტურშიც ვერც ერთმა კანდიდატმა ვერ დააგროვა საკმარისი ხმათა რაოდენობა,ხუთი დღის ვადაში ინიშნება ხელახალი არჩევნები.

3. სტუდენტური თვითმმართველობის პრეზიდენტი პასუხისმგებელია:

ა) თვითმმართველობის ბიუჯეტის ხარჯვითი ნაწილის მიზნობრიობაზე.

ბ) თვითმმართველობის ქონების მდგომარეობაზე.

გ) თვითმმართველობის საინფორმაციო საშუალებებით გამოქვეყნებული ინფორმაციის სისწორეზე.

დ) თვითმმართველობის მიერ განხორციელებულ სხვა საქმიანობებზე.

4. თვითმმართველობის პრეზიდენტის უფლებამოსილება ვადამდე წყდება:

ა) პირადი განცხადების საფუძველზე;

ბ) ადმინისტრაციულ თანამდებობაზე დანიშვნის შემთხვევაში;

გ) ქმედითუუნაროდ გამოცხადების ან უგზოუკლოდ დაკარგვის შემთხვევაში;

დ) საქართველოს კანონმდებლობის ან ამ დებულების უხეში დარღვევის შემთხვევაში სტუდენტთა სიითი შემადგენლობის 2/3-უფლება აქვს დაიწყოს იმპიჩმენტის პროცედურა. აღნიშნულის შემდეგ იქმნება საინპიჩმენტო დროებითი კომისია, რომელიც აწარმოებს მოკვლევას მაქსიმუმ ორი თვის მანძილზე და სტუდენტურ თვითმმართველობას წარუდგენს შესაბამის დასკვნას, რომელსაც ასევე ეყრება კენჭი და ჩაითვლება დამტკიცებულად თუ მას მხარს დაუჭერს თვითმმართველობის სიითი შემადგენლობის 3/4.

ე) სტუდენტის სტატუსის შეწვეტიდან ოთხი თვის განმავლობაში მისი აღუდგენლობის შემთხვევაში.

4. სტუდენტური თვითმმართველობის პრეზიდენტის წინააღმდეგ არ შეიძლება განხორციელდეს საქართველოს კანონის უმაღლესი განათლების შესახებ, მუხლი 43 მე-7 პუნქტით გათვალისწინებული დისციპლინური დევნა.

**მუხლი 6. თვითმმართველობის წევრობა და უფლებები და მოვალეობები**

1. სტუდენტური თვითმმართველობაში სტუდენტების გაწევრიანება ნებაყოფლობითი და თავისუფალია. გაწევრიანება ხდება პირადი განცხადების საფუძველზე.

2. თვითმმართველობის წევრი უფლებამოსილია:

ა) მონაწილეობა მიიღოს თვითმმართველობის მართვის ორგანოების მუშაობაში;

ბ) მიიღოს მონაწილეობა სტუდენტური თვითმმართველობის მიერ ორგანიზირებულ ღონისძიებებში ან თავად შეიმუშაოს და განახორციელოს ისინი;

გ) მიიღოს ყოველგვარი ინფორმაცია სტუდენტური თვითმმართველობის ორგანოებიდან მათი საქმიანობის შესახებ;

დ) მიიღოს მხარდაჭერა სტუდენტური თვითმმართველობისაგან საკუთარი უფლებებისა და ინტერესების დასაცავად;

ე) წესდებით განსაზღვრული მიზნების განსახორციელებლად წინადადებებით მიმართოს თვითმმართველობის მართვის ორგანოებს;

3. თვითმმართველობის წევრი ვალდებულია:

ა) შეასრულოს სტუდენტური თვითმმართველობის დებულებით მასზე დაკისრებული მოვალეობები;

ბ) დაიცვას სტუდენტური თვითმმართველობის სახელი, ავტორიტეტი და ქონება;

გ) დაიცვას სტუდენტური ეთიკის კოდექსი.

**მუხლი 7. თვითმმართველობის შემოსავლები და გასავლები**

1. თვითმმართველობის დაფინანსების წყაროებია:

ა) უნივერსიტეტის ბიუჯეტიდან მიღებული ფიქსირებული შემოსავალი;

ბ) ნებაყოფლობითი შემოწირულობები და საჩუქრები;

გ) მესამე პირის მიერ გადმოცემული ქონება;

დ) დონორებისაგან გრანტის სახით მიღებული შემოსავალი.

2. თვითმმართველობას უფლება არა აქვს აიღოს რაიმე სახის კრედიტი ან მსგავსი დანიშნულების თანხა.

3. თვითმმართველობა ვალდებულია გამოაქვეყნოს ბიუჯეტი და მასში დააზუსტოს შემოსავლების, გასავლების და გადახდილი თანხის მოცულობა;

4. თვითმმართველობის ბიუჯეტის საფუძველზე თვითმმართველობას შეუძლია გამოაცხადოს საგრანტო კონკურსები და განაცხადების მიღება.

გრანტების მიღება შეუძლია:

ა) სტუდენტსა და სტუდენტების მიერ შექმნილ საინიციატივი ჯგუფს;

ბ) სტუდენტურ კლუბებს;

გ) ფაკულტეტის თვითმმართველობებს;

დ) უნივერსიტეტის თანამშრომლებს;

ე) თვითმმართველობასთან აკრედიტირებულ არასამთავრობო ორგანიზაციებს.